法性
註釋

↑  
《大毘婆沙論》：「如契經說：『一時，佛住室羅筏城東鹿母精舍，尊者阿難，來詣佛所，頂禮雙足，而白佛言：我憶一時佛住釋種迷主盧園，親從世尊聞如是義，由我多住空三摩地，乃至廣說，我於是義，善受持不？世尊告曰：汝善受持，如說無異。……』」

「問：佛言我多住空三摩地者，多住何空？……評曰：應作是說，住本性空，觀法本性，空、無我故，雖見變壞，而不憂惱。」

《阿毘曇毘婆沙論》：「問曰：佛說我多住空，為住何空？答曰：……評曰：應作是說，住性空，所以者何？但觀法性故。」
1 2  
鳩摩羅什譯《大智度論》卷37：「法性者，諸法實相。除心中無明諸結使，以清淨實觀，得諸法本性，名為法性。性名真實，以眾生邪觀故縛，正觀故解。」

鳩摩羅什譯《大智度論》卷65：「此中說因緣：有佛無佛，諸法性常住世間。諸法性者，即是諸法實相；諸法實相者，即是般若波羅蜜。若以常、無常等求諸法實相，是皆為錯。若人入法性中，則無有錯謬，法性常故不失。」
1 2  《大智度論》：「諸法「如」，有二種：一者、各各相，二者、實相。各各相者，如地，堅相；水，濕相；火，熱相；風，動相，如是等分別諸法，各自有相。實相者，於各各相中分別，求實不可得，不可破，無諸過失。……是「法性」亦有二種：一者、用無著心分別諸法，各自有性故；二者、名無量法，所謂諸法實相，如《持心經》說：「法性無量，聲聞人雖得法性，以智有量故，不能無量說。」如人雖到大海，以器小故，不能取無量水，是為法性。「實際」者，以法性為實證，故為際。又如阿羅漢，名為住於實際。問曰：如、法性、實際，是三事為一？為異？若一，云何說三？若三，今應當分別說！答曰：是三皆是「諸法實相」異名。……自法，名諸法自性。自性有二種：一者、如世間法，地堅性等。二者、聖人知如、法性、實際。」
↑  
《菩薩地持經》：「云何真實義，略說二種：一者、實法性；二者、一切事法性。此二法性以種分別，復有四種：一者、世間所知；二者、學所知；三者、煩惱障淨智所行處法；四者、智障淨智所行處法。」（《大乘義章》：「言法性者，論釋有二。一、事法性，謂地堅性水濕性等。故論說言：用無著心分別諸法，各各自性，名事法性。二、實法性，諸法實相，名實法性。此二法性，與地持同。」）

《瑜伽師地論·菩薩地》：「云何真實義，謂略有二種：一者、依如所有性，諸法真實性；二者、依盡所有性，諸法一切性。如是諸法，真實性（bhūtatā）、一切性（sarvatā），應知總名真實義。此真實義品類差別，復有四種：一者、世間極成真實性；二者、道理極成真實性；三者、煩惱障淨智所行真實；四者、所知障淨智所行真實。」（《瑜伽論記》：「諸法真實性者，即是二空所顯真如，即是諸法本性，故云如所有性，諸法真實性也，後辨四真實中開為二，後二障淨智，所行真實是。言盡所有性，諸法一切性者，即是因緣所生世諦事法，其後四中，開為前二，即世間道理，極成真實也。」）

《止觀輔行搜要記》：「真諦是理，名理法性。俗諦是事，名事法性。二並法性，故俱稱諦。」
1 2  印順《如來藏之研究》：「梵語的 dharma-niyāmatā，巴利語作 dhamma-niyāmatā，玄奘是譯作「法定」的，近人或譯為「法決定性」，「法確立性」。在鳩摩羅什（Kumārajīva）的譯典中，有「法位」一詞。入「正性離生」（samyaktva-niyāma），或作「正性決定」。入正性決定，或譯作入正決定，羅什是譯作「入正位」的。niyāma——尼夜摩，羅什譯作「位」，所以「法位」是 dharma-niyāmatā 的別譯。依此，《雜阿含經》的「法空」，比對其他譯本，可斷定為「法定」的誤寫。」
1 2 3  《雜阿含經》卷12〈296經〉：「云何緣生法？謂無明、行。若佛出世，若未出世，此法常住，法住、法界。……此等諸法，法住、法空（法定?）、法如、法爾，法不離如（梵 avi-tathatā）、法不異如（梵 an-anyathā），審諦、真實、不顛倒。如是隨順緣起，是名緣生法。」（《雜阿含經》854經：「夫生者有死，何足為奇！如來出世及不出世，法性常住。」《雜阿含經》299經：「緣起法者，非我所作，亦非餘人作，然彼如來出世及未出世，法界常住。」）

《Pratītyasūtra （页面存档备份，存于）》：「ity utpādād vā tathāgatānām anutpādād vā（若佛出世，若不出世）sthitā（住）eveyaṁ dharmatā（法性）dharmasthitaye（法住） dhātuḥ（界）……iti yātra dharmatā（法性） dharmasthititā（法住）dharmaniyāmatā（法定）dharmayathātathā（法如．法爾）avitathatā（法不離如）ananyathā（法不異如）bhūtaṁ satyatā（審諦）tattvatā yāthātathā（真實）aviparītatā aviparyastatā（不顛倒）idaṁpratyayatā pratītyasamutpādānulomatā（如是隨順緣起）ayam ucyate pratītyasamutpādaḥ」

玄奘譯《阿毘達磨法蘊足論》卷11：「苾芻當知：生緣老死。若佛出世，若不出世，如是緣起，法住、法界。一切如來，自然通達，等覺宣說，施設建立，分別開示，令其顯了。謂生緣老死，如是乃至無明緣行，應知亦爾。此中所有，法性、法定、法理、法趣；是真是實，是諦是如，非妄非虛，非倒非異，是名緣起。」
玄奘譯《瑜伽師地論》卷93：「復次，由二因緣，於諸緣起及緣生法，建立二分差別道理。謂如所流轉故，及諸所流轉故。當知此中有十二支差別流轉，彼復如其所應，稱理因果，次第流轉。又此稱理因果次第，無始時來，展轉安立，名為法性。由現在世，名為法住。由過去世，名為法定。由未來世，名法如性。非無因性故，名如性非不如性。如實因性故，名實性。如實果性故，名諦性。所知實性故，名真性。由如實智依處性故，名無倒性非顛倒性。由彼一切緣起相應文字，建立依處性故，名此緣起順次第性。」

玄奘譯《瑜伽師地論》卷10：「問：如世尊言：是諸緣起非我所作，亦非餘作。所以者何？若佛出世，若不出世，安住法性、法住、法界。云何法性？云何法住？云何法界？答：是諸緣起無始時來理成就性，是名法性。如成就性，以無顛倒文句安立，是名法住。由此法住，以彼法性為因，是故說彼名為法界。」

《大智度論》：「問曰：聲聞法中，何以不說是如、法性、實際，而摩訶衍法中處處說？答曰：聲聞法中亦有說處，但少耳。如《雜阿含》中說，有一比丘問佛：「十二因緣法，為是佛作？為是餘人作？」佛告比丘：「我不作十二因緣，亦非餘人作；有佛無佛，諸法如、法相、法位常有，所謂是事有故是事有，是事生故是事生；如無明因緣故諸行，諸行因緣故識，乃至老死因緣故有憂悲苦惱。是事無故是事無，是事滅故是事滅；如無明滅故諸行滅，諸行滅故識滅，乃至老死滅故憂悲苦惱滅。」如是生滅法，有佛、無佛常爾；是處說「如」。如《雜阿含．舍利弗師子吼經》中說：「佛問舍利弗一句義，三問三不能答。佛少開示舍利弗已，入於靜室。舍利弗集諸比丘，語諸比丘言：『佛未示我事端，未即能答；今我於此法，七日七夜，演說其事而不窮盡。』復有一比丘白佛：『佛入靜室後，舍利弗作師子吼而自讚歎！』佛語比丘：『舍利弗語實不虛。所以者何？舍利弗善通達法性故。』」聲聞法中，觀諸法生滅相，是為「如」；滅一切諸觀，得諸法實相，是處說「法性」。……「涅槃」種種名字說，或名為「離」，或名為「妙」，或名為「出」；如是等則為說「實際」。」

《相應部》12相應20經：「uppādā vā tathāgatānaṁ anuppādā vā tathāgatānaṁ（諸如來出世，若不出世）, ṭhitāva（住）sā dhātu（界）dhammaṭṭhitatā（法住）dhammaniyāmatā（法定）idappaccayatā（此緣性）……Iti kho, bhikkhave, yā tatra tathatā（如）avitathatā（不離如）anaññathatā（不異如）idappaccayatā— ayaṁ vuccati, bhikkhave, paṭiccasamuppādo.」

《相應部》12相應20經（譯文出自葉均《清淨道論》）：「無論諸佛如來出世或不出世，而此界（巴 dhātu）住立，是法住性（巴 dhammaṭṭhitatā）、是法不變性（巴 dhammaniyāmatā）、是此緣性（巴 idappaccayatā）。……諸比丘，這裏的是如性（巴 tathatā）、不違如性（巴 avi-tathatā）、不他性（巴 anaññathatā）、是此緣性。諸比丘，是名緣起。」

《清淨道論》：「這（緣起）由於這樣不少不多的緣而發生那樣的法，故說「如性」；因為諸緣和合之時，雖一須臾，想不從此而發生諸法是不可能的。所以說「不違如性」。不能由其他諸法的（生起之）緣而生起別的法，所以說「不他性」；是上面所述的此等老死等的緣之故，或為它們的緣的聚合之故，說為「此緣性」。而此（此緣性的）語義是這樣：是此等（老死等）的緣為此緣，此緣即為此緣性；或以此緣的聚合為此緣性。」

《舍利弗阿毘曇論》：「云何緣？如佛告諸比丘：我當說緣、緣生法。云何緣？無明緣行。若諸佛出世若不出世，法住、法界。……若如此法，如爾、非不如爾、不異、不異物、常法、實法、法住、法定，如是緣，是名緣。」
1 2  《Śālistambasūtram （页面存档备份，存于）》：「utpādādvā tathāgatānāmanutpādādvā（如來出現若不出現）sthitaiveṣā（住）dharmāṇāṃ dharmatā（法性）yāvadyaiṣā dharmatā（法性）dharmasthititā（法住性）dharmaniyāmatā（法定性）pratītyasamutpādasamatā（與因緣相應性）tathatā（真如性）aviparītatathatā（無錯謬性）ananyatathatā（無變異性）bhūtatā（真實性）satyatā（實際性，大乘稻芉經隨聽疏：「言實際性者，是聖諦故」）aviparītatā（不虛妄性）aviparyayatā（不顛倒性）iti」

《大乘稻芉經》：「如來出現若不出現，法性常住，乃至法性、法住性、法定性、與因緣相應性、真如性、無錯謬性、無變異性、真實性、實際性、不虛妄性、不顛倒性等，作如是說。」

《大乘稻芉經隨聽疏》：「言法性者，是因緣性故。言法住性者，因緣之法本自住故。言法定性者，依本因故。言與因緣相應性者，無有一法不假因緣而能生故。言真如性者，若證此法了真如故。言無錯謬性者，捨顛倒故。言無變異性者，捨邪曲故。言真實性者，無虛誑故。言實際性者，是聖諦故。言不虛妄性者，非顛倒橫計故。言不顛倒性者，是正智境界故。」

《慈氏菩薩所說大乘緣生稻𦼮喻經》：「若如來出世及不出世，法性、法住、法位、順於緣生、真如、不顛倒如、不異如、真實、不異實、不顛倒、不錯謬，為如是等。」

《大乘舍黎娑擔摩經》：「如來出生及不出生，是因緣法常住，平等、如實、非虛，是真實法，離顛倒故」

《稻芉經》：「如來出世因緣生法，如來不出世亦因緣生法，性、相常住，無諸煩惱，究竟如實，非不如實，是真實法，離顛倒法。」
↑  
龍樹《大智度論》：「如實常住，何以故？諸法性自爾。譬如一切色法，皆有空分，諸法中，皆有涅槃性，是名法性。得涅槃種種方便法中，皆有涅槃性。」
↑  
龍樹《大智度論》：「無明等諸煩惱，入一切法中故，失諸法自性；自性失故，皆邪曲不正。聖人除却無明等，諸法實性，還得明顯；譬如陰雲，覆虛空清淨性，除陰雲，則虛空清淨性現。」
↑  
龍樹《大智度論》：「得是法性，滅無明等諸煩惱破諸法實相者，然後心清淨，智慧明了，知諸法實；隨法性者為善，不隨法性者為不善。」「如虛空，相常清淨，烟雲塵霧假來故，覆蔽不淨；心亦如是，常自清淨，無明等諸煩惱客來覆蔽故，以為不淨，除去煩惱，如本清淨。」
↑  
龍樹《大智度論》：「如水性下流，故會歸於海，合為一味。諸法亦如是，一切總相、別相，皆歸法性，同為一相，是名法性。如金剛在山頂，漸漸穿下至金剛地際，到自性乃止。諸法亦如是，智慧分別，推求已，到如中，從如入自性，如本末生，滅諸戲論，是名為法性。」
↑  
龍樹《大智度論》：「「法性」者，如前說各各法空，空有差品，是為「如」；同為一空，是為「法性」。是法性亦有二種：一者、用無著心分別諸法，各自有性故；二者、名無量法，所謂諸法實相。如《持心經》說：「法性無量，聲聞人雖得法性，以智慧有量故，不能無量說。」如人雖到大海，以器小故，不能取無量水，是為法性。」
↑  
龍樹《大智度論》：「法性者，無量無邊，非心心數法所量，是名法性。妙極於此，是名真際。」
↑  
瞿曇般若流支譯天親《唯識論》：「心有二種，何等為二？一者、相應心，二者、不相應心。相應心者，所謂一切煩惱結使、受、
想、行等，諸心相應。以是故言：『心、意與識及了別等，義一名異故。』不相應心者，所謂第一義諦，常住不變，自性清淨心。故言：『三界虛妄，但是一心作。』」

圓測《解深密經疏》：「菩提留支《唯識論》云：『立二種心：一、法性心，真如為體，此即真如心之性故，名之為心，而非能緣。二、相應心，與信貪等心所相應。』」
↑  《摩訶般若波羅蜜經·序品》：「復次，舍利弗！菩薩摩訶薩欲知諸法如、法性、實際，當學般若波羅蜜。舍利弗！菩薩摩訶薩應如是住般若波羅蜜。」
↑  《大智度論》卷33：「【經】「菩薩摩訶薩欲知過去、未來、現在諸法如、諸法法相、無生際者，當學般若波羅蜜！」【論】問曰：上已說「如」，今何以更說？答曰：上直言「諸法如」，今言「三世皆如」；上略說，此廣說；上說一，此說三。「法相」，即是法性；「無生際」，即是實際。過去法如，即是過去法相；未來、現在亦如是。復次，過去法如，即是未來、現在法如；現在法如，即是過去、未來法如；未來法如，即是過去、現在法如。所以者何？如、相非一、非異故。復次，如先說二種如：一者、世間如，二者、出世間如。用是世間如，三世各各異；用是出世間如，三世為一。復次，「法相」名諸法業，諸法所作力，因、緣、果、報。如火為熱相，水為濕相，如是諸法中，分別因緣果報，各各別相；如「是處非處力」中說，是名世間法相。若是諸法相推求尋究，入無生法中，更無過是者，是名「無生際」。」
↑  《大般若經第·二分·無縛解品》卷四百一十三：「善現！真如非造非不造、非作非不作，法界、法性、法定、法住、實際非造非不造、非作非不作。何以故？真如乃至實際畢竟不可得故。」

《摩訶般若波羅蜜經·莊嚴品》：「須菩提！諸法如、法相、法性、法住、法位、實際非作非不作，畢竟不可得故。」

羅什譯《法華經》：「是法住法位，世間相常住」（dharmasthitiṃ dharmaniyāmatāṃ ca nityasthitāṃ loki imāmakampyāṃ）
↑  《大般若經》卷三：「若菩薩摩訶薩欲通達一切法真如、法界、法性、不虛妄性、不變異性、平等性、離生性、法定、法住、實際、虛空界、不思議界，應學般若波羅蜜多。」

窺基《大般若波羅蜜多經般若理趣分述讚》：「【經】曰：真如空寂清淨句義是菩薩句義，法界、法性、不虛妄性、不變異性、平等性、離生性、法定、法住、實際、虛空界、不思議界空寂清淨句義是菩薩句義。【讚】曰：……此真如等，體雖即空寂之所顯，名字既別，所以別立。此中八名體一。真如，真謂真實，顯非虛妄。如謂如常，表無變異。即是湛然不虛妄義，遮妄顯常名真如也。法界者，三乘妙法所依相故。法性者，一切諸法真實本體。不虛妄性者，離妄顛倒不妄性也。不變異性者，謂一切時不改轉故。平等性者，遍諸法故。離生性者，生謂生梗，如生食等，此即虛妄有漏諸法，離此生梗堅強之性。又生者生滅，離生滅體，名離生性。實際者，無倒所緣故。實謂無顛倒，此處究竟故名為際，過無我性更無所求故。此中文略但舉八名，第一會中有十二名，《對法》等中有其六名。體但一如，名有差別，約其所治、隨其詮別故成多種。」
↑  《大乘阿毘達磨集論》：「何等善法真如？謂無我性，亦名空性、無相、實際、勝義、法界。何故真如說名真如？謂彼自性無變異故。何故真如名無我性？離二我故。何故真如名為空性？一切雜染所不行故。何故真如名為無相？以一切相皆寂靜故。何故真如名為實際？以無顛倒所緣性故。何故真如名為勝義？最勝聖智所行處故。何故真如名為法界？一切聲聞獨覺諸佛妙法所依相故。」

《辯中邊論》：「略說空異門，謂真如、實際、無相、勝義性、法界等應知。……即此中說所知空性，由無變義說為真如。真性常如，無轉易故。由無倒義說為實際，非諸顛倒，依緣事故。由相滅義說為無相，此中永絕一切相故。由聖智境義說為勝義性，是最勝智所行義故。由聖法因義說為法界，以一切聖法緣此生故。此中界者，即是因義。無我等義如理應知。」

《成唯識論》：「四、勝義勝義，謂一真法界。此中勝義依最後說，是最勝道所行義故，為簡前三故作是說。此諸法勝義亦即是真如，真謂真實顯非虛妄，如謂如常表無變易，謂此真實於一切位常如其性，故曰真如，即是湛然不虛妄義。亦言顯此復有多名，謂名法界及實際等，如餘論中隨義廣釋。此性即是唯識實性，謂唯識性略有二種：一者虛妄，謂遍計所執；二者真實，謂圓成實性。為簡虛妄，說實性言。復有二性：一者世俗，謂依他起；二者勝義，謂圓成實。為簡世俗，故說實性。三頌總顯，諸契經中，說無性言，非極了義。諸有智者，不應依之，總撥諸法，都無自性。」
↑  《大乘止觀法門》：「此心即是自性清淨心，又名真如，亦名佛性，復名法身，又稱如來藏，亦號法界，復名法性。如是等名無量無邊，故言眾名。次辨釋名義，問曰：云何名為自性清淨心耶？答曰：此心無始以來雖為無明染法所覆，而性淨無改，故名為淨。……問曰：云何名為真如？答曰：一切諸法依此心有，以心為體，望於諸法，法悉虛妄，有即非有。對此虛偽法，故目之為真。又復諸法雖實非有，但以虛妄因緣，而有生滅之相。然彼虛法生時，此心不生。諸法滅時，此心不滅。不生故不增，不滅故不減，以不生不滅不增不減，故名之為真。三世諸佛及以眾生，同以此一淨心為體，凡聖諸法自有差別異相，而此真心無異無相，故名之為如。又真如者。以一切法真實如是，唯是一心，故名此一心，以為真如。若心外有法者，即非真實，亦不如是，即為偽異相也。……問曰：云何復名此心以為佛性？答曰：佛名為覺，性名為心。以此淨心之體非是不覺，故說為覺心也。……問曰：云何名此心以為法身？答曰：法以功能為義，身以依止為義。以此心體有隨染之用故，為一切染法之所熏習。即以此心隨染故，能攝持熏習之氣，復能依熏顯現染法。即此心性能持、能現二種功能，及所持、所現二種染法，皆依此一心而立，與心不一不異故，名此心以為法身。……問曰：云何復名此心為如來藏？答曰：有三義。一者、能藏名藏。二者、所藏名藏。三者、能生名藏。……藏體平等，名之為如，平等緣起，目之為來，此即是能藏，名如來藏也……藏體無異無相，名之為如，體備染淨二用，目之為來，故言所藏名藏也。……故染淨平等，名之為如，能生染淨，目之為來。故言能生名如來藏也。問曰：云何復名淨心以為法界？答曰：法者法爾故，界者性別故，以此心體法爾具足一切諸法，故言法界。問曰：云何名此淨心以為法性？答曰：法者一切法，性者體別義，以此淨心有差別之性故，能與諸法作體也。又性者體實不改義，以一切法皆以此心為體，諸法之相，自有生滅，故名虛妄。此心真實不改不滅，故名法性也。」